Žlna zelená

Žlna zelená (iné názvy: zastarano ďateľ zelený, zelený ďateľďatel. In: BUJNÁK, Pavel, ed. Slovenský náučný slovník: Príručná encyklopédia vedomostí v troch dieloch I. diel AD. Bratislava, Praha: Litevna, literárne a vedecké nakladateľstvo Vojtech Tilkovský, 1932. s. 305ZÁTURECKÝ, A. P.: Naše vtáctvo. In: Dom a škola: Vychovateľský časopis pre rodičov a učiteľov. č. 1, ročník X, január 1894, str. 106-113. s. 108 dostupné online [historický pravopis bol ďatel (tvrdé l) –porov. ešte napr. PSP z roku 1940], v dávnej slovenčine: strakopud zelenýstrakopud. In: , v Bernolákovom slovníku: zelení ďaťel, s bruchem popelavímďaťel. In: Slowár Slowenskí Češko-Laťinsko-Ňemecko-Uherskí. dostupné online; lat. Picus viridis) je druh z čeľade ďatľovité. Podľa Medzinárodnej únie na ochranu prírody a prírodných zdrojov žlna zelená patrí medzi najmenej ohrozené druhy, trend celkovej populácie bol do roku 2024 hodnotený ako stúpajúci, stavy v Európe sa v rokov 19802013 mierne zvýšili. Podľa hodnotenia v roku 2024 je stav populácie stabilný.

 Opis 
Je to vták veľký ako hrdlička záhradná. Dosahuje dĺžku tela , rozpätie krídel 40 –  a maximálnu hmotnosť 170 – 180 g. Je prevažne olivovo zelená s červeným temenom hlavy. Pri lete má žiarivo žltú kostrč a mriežkované letky. Samec má červené pierka v čiernych fúzoch a samica ich má celé čierne. Mláďatá sa líšia matne červeným temenom hlavy a škvrnitým telom. Lieta vo vlnovkách. Bežne sa zdržuje v korunách stromov, často však hľadá potravu na zemi (najmä v mraveniskách, mravce sú jej hlavnou potravou).

 Hlas 

Už koncom zimy, v mesiacoch február a marec, sa začínajú veľmi často ozývať. Volajú chechtavo „glyk glyk glyk glyk“ alebo "klü-klü-klü" za sedu aj počas letu.

 Výskyt a stav na Slovensku 
Hojne rozšírená po celom území Slovenska. Vo vyšších polohách je zriedkavejšia. Hniezdenie je evidované do nadmorskej výšky 700 – . Súvislým lesným komplexom sa vyhýba.
Žlna zelená je stály vták.

Odhadovaný počet hniezdiacich párov je 1 200 – 2 000, zimujúcich jedincov 2 500 – 5 000. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 LC – menej dotknutý. Európsky ochranársky status SPEC2 – druhy, ktorých globálne
populácie sú koncentrované v Európe, ale majú tam nevhodný ochranársky status. Stupeň ohrozenia D – ustupujúci druh..

 Biotop 
Otvorená krajina s lesíkmi, kde sa je veľa okrajov lesov s lúkami a s pasienkami s množstvom mravenísk. Riedke lesy, lesy s množstvom rôznovekých plôch. Sady a parky.

 Hniezdenie 
Hniezdi vo svetlých lesoch, parkoch a ovocných sadoch v apríli až máji raz ročne. Hniezdo je umiestnené v dutine (vytesanej) s okrúhlym alebo oválnym otvorom s priemerom 5,5 – . Hĺbka dutiny býva od 25 – , šírka . Samica znáša 5 až 7 bielych vajec, na ktorých sedia obaja rodičia počas 16 až 17 dní a mláďatá kŕmia tiež obaja rodičia na hniezde asi 19 dní a potom ešte 14 dní prikrmujú.

 Potrava 
Živí sa mravcami a ich larvami, menej iným hmyzom.

 Ochrana 
Zaslúži si ochranu ako iné druhy ďatľov. Žlna zelená je zákonom chránená, spoločenská hodnota je 1000 €  (Vyhláška MŽP č. 170/2021).

Môže spôsobovať škody na zateplených fasádach budov.

 Galéria 

 Referencie 

 Iné projekty 

 Externé odkazy 
 hlasová ukážka z projektu Českého rozhlasu Hlas na každý deň


 Zdroje 

Kategória:Žlnovité
Kategória:Vtáky na Slovensku
Kategória:Najmenej ohrozené druhy